Վլադիմիր Օհանյանը ծնվել և մեծացել է մի ընտանիքում, որտեղ հայրը տեղաշարժվում է սայլակի օգնությամբ: «Վստահ կարող եմ ասել, որ հաշմանդամությունը որևէ խոչընդոտ չի կարող լինել այս դեպքում: Ամեն ինչ կախված է մարդկանց մտածելակերպից: Կառավարությունում աշխատակիցները կարծրացել են իրենց մտածելակերպի մեջ և հաշմանդամություն ունեցող անձանց համարում են «թերի մարդիկ»: Ես լիարժեք ընտանիքում եմ մեծացել, որևէ բանի պակաս չեմ ունեցել: Այսօր իմ ընտանիքն ունեմ, իմ երեխան և փորձում եմ ամեն ինչ անել, որ ծնողներիս օրինակին հետևեմ»: